**Årsmelding for diakonien i Langesund 2024. Godkjent i diakoniutvalget januar 2025.**

Slagordet til Langesund menighet: «Kjærlighet i ord og handling». Bygger på verdiene: Åpen, ærlig og engasjert. Sammen danner de grunnlag for visjonen: «Langesund menighet ønsker å bygge sin virksomhet på Guds godhet. Alle skal kjenne seg velkomne i menigheten og føle seg betydningsfulle. Vi ønsker å bygge menighet på gode og ærlig relasjoner». Visjonen til Langesund menighet og Den Norske kirke samsvarer med hverandre.

Kirken er diakonal i sitt vesen, og diakoni er en integrert del av kirkens identitet og oppdrag. Diakoni er et av kirkens kjennetegn og setter sitt preg på kirken i samfunnet, kirkens fellesskap og den enkeltes liv. Diakoni er helt avgjørende for at Den Norske kirke skal realisere sin visjon; mer himmel på jord.

*«Diakoni er kirkens omsorgstjeneste. Den er evangeliet i handling og uttrykkes gjennom nestekjærlighet, inkluderende fellesskap, vern om skaperverket og kamp for rettferdighet.”* Den norske kirke (Diakoniplan 2020, s 4.)

Denne innledningen er hentet fra den nye diakoniplanen til Langesund menighet som ble godkjent i diakoniutvalget og Langesund menighetsråd 2024, og er gjeldene for 2023-2027. Diakoniplanen til Langesund menighet er forankret i plan for diakoni (Diakoniplan 2020).

For året 2024 kan vi oppsummer diakonien slik:

**Diakoniutvalget:** Leder frivillig: Knut Halfdan Svendsen, frivillig: Sylvia Fuglset og soknediakon: Reidun Fadum Hvale.

**Soknediakon** Reidun Fadum Hvale er ansatt i kirkene: Langesund, Bamble, Stathelle og Herre. Det er en 100 % stilling hvor 15% av stillingen er spesielt mot barn og unge i menighetene Herre, Stathelle og Bamble. For Langesund tilsvarer det 7.5 timer i uken.

**Regnskapet** for Diakonien 2024 ligger under Langesund MR.

**Samarbeid med andre:** **Bamble kommune:** Året 2024 inviterte Bamble kommune igjen til møtepunkter med organisasjoner som driver sosialt arbeid i kommunen. Diakonen ble informert om kommunens arbeid, og de forskjellige institusjonenes arbeid.

**Andakter:** Samarbeidet med Bamble kommune skjer ved at kirken er tilstede på fem institusjoner. Kirken tilbyr andakter og gudstjenester med nattverd. Krogshavn og Bamble helsehus hører med til Langesund. Det er prest, diakon, organist og frivillig som har denne tjenesten. Det ble tilbudt uteandakter vår og høst i 2024, til stor glede for oss som deltok.

På denne måten samarbeider kirken med kommunen med på å nå målene, og oppfylle loven kommunen er forpliktet til: *Rundskrivet fra dep. 1-6/2009 og som gjelder ennå. «Rett til egen tros- og livssynsutøvelse»- sier at alle som er avhengig av kommunale helse- og omsorgstjenester skal få tilrettelegging og bistand for å kunne utøve sin tro og sitt livssyn. Det inngår også i kvalitetsforskriftenes formålsbestemmelsene for helsevesenet*.

Diakonen var innleder på en fagkveld for Lindrende enheter i Grenland. Tema som de ønsket at hun talte om var: «Åndelig behov hos palliative pasienter».

**Sorgarbeid:** I forbindelse med allehelgen ble det sendt ut invitasjoner til søndagens gt.

Diakonen var innleder på tema kaféen på Falkåsen: tema var om sorg.

**Aktiviteter: Ved - gruppa:** drives av diakonen, kirketjenerne, og frivillige i Bamble. Målet er å møte menneskers behov for ved med å gi ut gratis vedsekker. Til jul kunne vi dele ut ca 900 sekker til stor glede til de ca 40 husstandene som har mottatt ca 24 sekker hver. Vi holder til på Eik kirkegård. Der har vi opprette en plass, både ut og inne, hvor vi kan kløve ved, pakke i sekker og lagre veden. Garasjen inneholder lager til maskinene våre, mulighet til å spise, og toalett.

Vi har et godt samarbeid med NAV sosial og flykning etaten som oppfordrer personer til å kontakte oss.

Samarbeidet med NAV har også åpnet opp for andre muligheter til å kunne hjelpe mennesker i hele Bamble. Til jul kunne vi gi ca 35 husstander gavekort på mat. Stor er takknemligheten, og takken til kirken som de ønsker vi skal overbringe. På denne måten har vi mulighet til å avhjelpe noe av nøden flere mennesker opplever nå når veldig mye har blitt dyrere.

For tiden er det flere frivillige som er med fra alle menighetene i Bamble.

Tidspunktet for gruppa er annenhver onsdag fra kl. 10.30-14.30. på Eik gravlund.

Prosjektet har også mottatt 26 000.- fra en konsert Roy hadde i Bamble kirke før jul. 2023 mottok prosjektet innovasjonsmidler fra kirkerådet i DNK på Kr 155 000.-

Formål:Kirkerådet ønsker å bidra til utvikling av menigheten i lokalsamfunnet, og tiltak som realisereren satsning på diakoni i DNK. Innovasjonsmidlene skal gå til tidsavgrensedeprosjekter, og tiltak i menigheter som styrker innovasjon og programutvikling. De skal ogsåbidra til å virkeliggjøre bærekrafts målene, og visjonen knyttet til målet: “Ingen skal utelates”.

**Møteplasser:** Kafeen på bedehuset startet opp i 2022, og fortsatte i 2024. Kafeen er åpen en torsdag i måneden. Tidspunktet er fra kl. 11.-13.00. Det serveres enkel formiddagsmat. Sammen med sosialt samvær tilbyr vi sang, andakt og utlodning.

**Fest:** 70 – tallet var tema på «60+» festen i februar. Mimring, latter og moro kjennetegnet kvelden.

**Bedehuset** inviterte til: rundt en åpen bibel, bønn, treff mm.

**Påskelunch** på Brotorvet er et felles arrangement for kirkene i Bamble. Det oppleves som en god måte å møte mennesker på med påskebudskapet. Vi samarbeider med Brotorvet og Solstua kulturbarnehage som har opptreden med påskespillet om påskebudskapet. Det serveres lunsj, og menighetene har sang og appell.

**Frivilligfest:** Uten alle de flotte frivillige som bidrar på mange måter i menigheten kunne vi ikke hatt alle de aktivitetene vi tilbyr. Det ble arrangert en medarbeiderfest, som staben hadde ansvaret for i november.

**Sjelesorg:** prest og diakonen tilbyr samtaler. Noe flere benyttet seg av og noen følges opp.

**Palliativ:** Soknepresten i Bamble er fra 2024 fast på palliativ avdeling.

**Deltakelse i kristne kulturarrangementer:** Kirkesafari er et tilbud til alle 7.klassinger i kommunen. De blir invitert til Bamble kirke. Der får de høre, og være med på fortellinger om kirkehistorien i Bamble. I 2024 var det 2. klasser fra Langesund som deltok.

**Julevandring for** Nustad gård er tradisjon. Sammen hadde vi julespill, saft og kaker.

**Nestekjærlighet:** Prest ogdiakonen sammen med andre ansatte fortsetter å følge opp enkeltpersoner. Flere har vi hatt kontakt med over en tid. Noen trenger økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet.

**Besøk:** Soknepresten og soknediakonen tilbyr sjelesorg og soknebud. Det er potensiale for å utvide, og bygge opp en aktiv besøkstjeneste i menigheten.

Diakonien og frivillige har gjennomført endel besøk, og sendt ut noen blomsterhilsener.

**Inkluderende fellesskap:** Nytt for 2024 er satsningen til Langesund menighet: onsdagsammen og søndagsammen. Alle i menigheten sammen med alle gruppene er en viktig del av denne satsingen. Fokuset er på å bygge tilhørighet over tid og bli inkludert i felleskapet her er det også satsning på smågrupper. Se mere i menighetens årsmelding.

**Simen:** «Sammen i menigheten» er et tilbud til mennesker med utviklingshemming. «Simen» møtes annen hver onsdag fra 18 til 20 i Langesund kirke. Vi spiser, leker og har det moro gjennom sang og musikk. Deler små og store gleder, og problemer i hverdagen. Hver kveld avsluttes med lystenning, sang, andakt og bønn. Kirkene i Bamble samarbeider om dette tilbudet, som ledes av diakonen, soknepresten og frivillige.

Soknepresten har en musikk gruppe som har blitt gode.

Juleavslutning for alle ledere og frivillige i Grenland var i Stathelle kirke. Organist Marit Rike har vært engasjert i musikkprosjektet. Lønnsmidler ble dekket av midler fra Skagerak sparebank og diakonmidler hos biskopen.

Simen har deltatt på Gt i Langesund kirke. Vi inviterte til felles julemiddag for Simen deltakere i Grenlandsområdet. Det kom 110 personer til Stridsklev kirke. Der har vi også hatt to konserter, og festkvelder til inntekt for misjonen. Simen har eget misjonsprosjekt i samarbeid med NMS. Det er et inkluderings/misjons arbeid i Estland. Sommer avslutningen var på Mule Varde.

Vi søkte sammen med foreldre foreningen på midler fra Dagsrudheimens fond og mottok kr: 30 000.-. Midlene blir brukt til fellesaktiviteter i Grenland.

**Vern om skaperverket:** Det er et tema menighetenekan ha mere bevissthet om. Eks bærekraftmålene. Se diakoniplanen.

**Kamp for rettferdighet:**

**Kamp for rettferdighet:** Vann, er en livsforvandlende resurs. Forvandlede liv, og forbedret levestandard fikk vi se, og oppleve på «Ragnhild og Reidun tur til Malawi». Innvilget av Fellesrådet, og MR i de fire menighetene i Bamble. Turen var en inspirasjonstur med KN. Målet var at vi skulle få se hvordan de innsamlede midlene kom fram, og ble brukt i de forskjellige prosjektene. Vi forpliktet oss til å fortelle om turen og i 2024 var det fokus på en herrekveld, innsamling og konfirmanter.

Konfirmantene sammen med frivillige gikk fra dør til dør for å samle inn til fasteaksjonen. De fikk inn mye penger.

**FN s bærekraft mål**: Bærekrafts målene bør være med i bevisstheten og planleggingen for menigheten. Målene har fokus på at alle skal bli med, og samhandling med andre aktører. Bamble kommune kan være en viktig samarbeidspartner her. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>